《荅人见寄 其一》
元代·郭奎

五色新衣照日鲜，平生湖海气飘然。茅容孝养如今日，苏武生还忆去年。

秋水芙蓉花共洁，岁寒松柏操弥坚。巴人拟和阳春曲，昨夜援琴理七弦。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。